ועדת העבודה, הרווחה והבריאות, כנסת 18, פרוטוקול מספר 45, 2009-06-30 11:30

חיים כץ: צהרים טובים.

חיים כץ: אני מתכבד לפתוח את ישיבת ועדת העבודה, הרווחה והבריאות בהצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, פרק כ"ג – שיפור זכויות עובדים, סעיף 124.

חיים כץ: אני מבקש את נציגי משרד התעשייה והאוצר להתייחס בקצרה.

דבורה אליעזר: אנחנו מבקשים לשנות את תקופת ההתיישנות לפי חוק שוויון הזדמנויות בעבודה מתקופה של 12 חודשים לתקופה של שלוש שנים.

דבורה אליעזר: להאריך את תקופת ההתיישנות.

חיים כץ: יש כאן מישהו שיש לו הערות להצעה או שהוא מתנגד לה?

שלומי לויה: צריך להבין שהחוק שעליו אנחנו מדברים עכשיו, חוק שוויון הזדמנויות בעבודה, הוא חוק חשוב וחוק מיוחד.

שלומי לויה: הוא מקל בצורה משמעותית והוא שונה מחוקים אחרים.

שלומי לויה: בחוקים אחרים הכלל הרגיל הוא המוציא מחברו, עליו הראיה.

שלומי לויה: במסגרת חוק שוויון הזדמנויות בעבודה, העובד צריך לעמוד בתנאים מינימליים וברגע שהוא עומד בתנאים המינימליים האלה שהם מאוד פשוטים בבית הדין, נטל ההוכחה עובר למעסיק להוכיח שלא קרו אותם דברים.

שלומי לויה: במציאות הדינאמית של יחסי עבודה, לא סתם נקבעה הוראה של שנה אחת.

שלומי לויה: הרציונל שעומד בבסיס ההוראה הזאת זה להגיע למצב של דיון מהיר ובירור מהיר של העובדות קודם כל.

שלומי לויה: דבר שני, לא רוצים לעודד את העובדים לישון על זכויותיהם.

שלומי לויה: ברגע שקיימת איזושהי בעיה, יש אינטרס להגיע במהירות לבית הדין.

שלומי לויה: בואו נסתכל באמת על מערכת יחסי העבודה.

שלומי לויה: אם אתה מעריך את זה משנה לשלוש שנים, שוב, כאשר נטל ההוכחה הוא על המעסיק, ועובדים מתחלפים ומגיע עובד שיכול לגשת לבית הדין ופונה אחרי שלוש שנים.

חיים כץ: אחרי שנה, עד שהוא מקבל תשובות ובתי הדין עובדים כל כך מהר שבטח לוקח שבוע עד שהוא מגיב.

שלומי לויה: איך מעסיק יכול לשמור ראיות?

שלומי לויה: יכול לשמור מסמכים?

שלומי לויה: עובדים מתחלפים.

שלומי לויה: מטילים עליו נטל שציבור המעסיקים לא יכול לעמוד בו.

שלומי לויה: יש סעיף נוסף שמגן על עובדים שמגישים תביעה והמעסיק לא יכול לפגוע בהם.

שלומי לויה: זה קיים בחוק היום.

קריאה: אבל הוא פוגע.

אייל לב-ארי: 124.

אייל לב-ארי: תיקון חוק שוויון הזדמנויות בעבודה.

אייל לב-ארי: בחוק שוויון ההזדמנויות בעבודה, התשמ"ח-1988, בסעיף 14, במקום "שנים עשר חודשים" יבוא "שלוש שנים" והסיפא החל במלים "ואולם לעניין תביעה אזרחית" –תימחק.

חיים כץ: תודה .

חיים כץ: אנחנו מצביעים.

חיים כץ: ה צ ב ע ה אושר תודה רבה.

חיים כץ: הישיבה נעולה.